als_Latn tur_Latn bos_Latn
Rama: Ndalohen ndertimet e reja ne Berat, Kruje e Gjirokaster
Nga Qamil Xhani
Keshilli i Ministrave pritet te miratoje kete jave masat per bllokimin e ndertimeve te reja ne tre qytete te vendit. Nisma u prezantua dje nga Kryeministri Edi Rama dhe perfshine qytetin e Beratit, Krujes dhe Gjirokastres. “Qe kete jave ne do te shpallim bllokimin e cdo ndertimi dhe ndalimin e cdo ndertimi te ri ne Gjirokaster, ne Kruje dhe ne Berat, per te vleresuar maksimalisht trashegimine dhe pastaj per te filluar te kurojme dhe te sherojme pak nga pak, te gjitha ato plage qe i jane shkaktuar trashegimise kulturore ne te gjithe keto vite rrenimi”,- tha kreu i qeverise gjate ceremonise se zhvilluar ne qytetin e Beratit per ndertimin e shetitores se re. Kryeministri u shpreh se ruajta e pasurive kulturore ne keto qytete eshte pjese e projektit qe qeveria ka per zhvillimin e kontrolluar te tyre. “Ne kete fryme te respektit per vlerat e trashegimise kulturore, qeveria jone do te marre hap pas hapi, masa konkrete, ne radhe te pare per te ndaluar rrenimin”,- u shpreh Rama. Ai ka ftuar qe edhe biznesi ti bashkohet ketij projekti per ta bere ate sa me gjitheperfshires. “Me shpresen e madhe se sipermarrja e ketij qyteti, komuniteti i biznesit, do t’i bashkohet projektit, me shpirtin e bashkepunimit mes sektorit publik dhe sektorit privat, dhe me bindjen se te gjithe sipermarresit qe do te perfshihen ne kete projekt do te shtojne vleren e tyre, jo thjesht financiare - ajo eshte simbolike, por vleren e tyre si protagoniste, por edhe si pergjegjes per jetegjatesine e projektit, une dua dhe njehere t’ju uroj te gjitheve, nje dite te mbare e nje jave te mbare”,- u shpreh Kryeministri. Duke folur per projektin e inauguruar dje ne Berat, i cili eshte nje ky nje investim i Fondacionit Shqiptaro-Amerikan te Zhvillimit, Rama tha se ai eshte dallendyshja e pare e zhvillimit. “Ky projekt i ngjan nje dallendysheje te pare qe lajmeron pranveren, ne nje kohe jashtezakonisht te veshtire per vendin dhe jashtezakonisht te veshtire per financat e vendit. Une jam shume i lumtur qe kjo dallendyshe e lajmeron pranveren, ketu ne Berat, sepse askund me mire dhe askund me bukur, nuk mund te shfaqej dallendyshja e pare e nje ndryshimi te madh”,- tha Kryeministri Rama. Kreu i qeverise ka vleresuar dhe ndihmen e fondacionit, duke u shprehur se ky eshte vleresimi me i mire qe i behet trashegimise se vendit. “Une i jam shume mirenjohes fondacionit, jo thjesht per fondin qe i ve ne dispozicion ketij projekti, por per ate cka ky projekt misheron, respektin per trashegimine kulturore te shqiptareve; Respektin, per vlera qe jane te kercenuara me shume se asnjehere te zhduken para syve tane; Respektin, per ate qe Berati ka perfaqesuar ne histori dhe me patjeter duhet te perfaqesoje si trashegimi per brezat qe vijne”,- tha Kryeministri Edi Rama.
Ndertimet
“Qe kete jave ne do te shpallim bllokimin e cdo ndertimi dhe ndalimin e cdo ndertimi te ri ne Gjirokaster, ne Kruje dhe ne Berat, per te vleresuar maksimalisht trashegimine dhe pastaj per te filluar te kurojme dhe te sherojme pak nga pak, te gjitha ato plage qe i jane shkaktuar trashegimise kulturore ne te gjithe keto vite rrenimi”,- tha Rama.
BERAT
“Ky projekt i ngjan nje dallendysheje te pare qe lajmeron pranveren, ne nje kohe jashtezakonisht te veshtire per vendin dhe jashtezakonisht te veshtire per financat e vendit. Une jam shume i lumtur qe kjo dallendyshe e lajmeron pranveren, ketu ne Berat, sepse askund me mire dhe askund me bukur, nuk mund te shfaqej dallendyshja e pare e nje ndryshimi te madh”,- tha Rama.
Projekt per zhvillimin e zonave kembesore ne tre qytete
Zevendeskryeministri Niko Peleshi beri te ditur dje se tre qytete kryesore ne vend, Korca, Berati dhe Shkodra do te jene pjese e nje projekti per zhvillimin e zonave kembesore. Projekti lidhet me rikonstruksionin e infrastruktures ne keto qytete. “Korca, Berati dhe Shkodra, sot nenshkruan marreveshjen per te mbeshtetur zhvillimin e zonave kembesore te zhvillimit te biznesit, nje model i ri zhvillimi. Ndjeva emocion teksa firmosa me emer te Qeverise Shqiptare si pale mbeshtetese ne kete marreveshje. Nje rruge e veshtire, por qe perfundon me sukses. Mezi po pres te shoh mobilimin e zones kembesore ne Korce. Fasada e re e ish-Mapos do t’i shtoje hijeshine”,- shprehet ne rrjetin social Facebook, Niko Peleshi.
Koha Jone
als_Latn tso_Latn als_Latn als_Latn als_Latn ind_Latn als_Latn als_Latn als_Latn als_Latn